សូមជម្រាបសួរ! នេះជាការនិយាយអំពីរដូវនៅក្នុងប្រទេសកម្ពុជា។ នៅក្នុងប្រទេសកម្ពុជាគឺ ជាប្រទេសមួយដែលស្ថិតនៅក្នុងអាស៊ីអាគ្នេយ៍ ប្រទេសអាស៊ីអាគ្នេយ៍ហើយមានអាកាសធាតុក្ដៅហើយសើម អញ្ចឹងគឺមានអាកាសធាតុក្ដៅហើយសើម គឺមានសំណើម។ ហើយរដូវនៅក្នុងប្រទេសកម្ពុជាគឺមានតែពីរនោះទេ វាខុសអំពីប្រទេសផ្សេងទៀត ដូចប្រទេសលោកខាងលិចគឺ រដូវមានដល់ទៅបួន តែនៅក្នុងប្រទេសកម្ពុជាគឺ ការបែងចែករដូវគឺមានតែពីរទេ គឺ គេហៅថារដូវប្រាំង ហើយនិងរដូវវស្សា។ ពាក្យថារដូវប្រាំង គឺសំដៅទៅលើរដូវដែល រដូវក្ដៅ រដូវដែលអត់មានភ្លៀងធ្លាក់ អញ្ចឹងគឺជារដូវមួយដែលក្ដៅ អញ្ចឹងយើងហៅថារដូវប្រាំង។ ហើយរដូវវស្សា គឺជារដូវមួយដែលមានភ្លៀងធ្លាក់ច្រើន អញ្ចឹងយើងហៅថារដូវវស្សា។ ហើយជាទូទៅអាកាសធាតុគឺខុសគ្នាតែបន្តិចបន្តួចទេ គឺ រដូវប្រាំងគឺក្ដៅ រដូវវស្សាក៏មិនជាត្រជាក់ខ្លាំងណាស់ណាដែរ គ្រាន់តែវាត្រជាក់ជាងរដូវប្រាំងបន្តិច អញ្ចឹងត្រជាក់ដោយសារវាមានភ្លៀងច្រើន អញ្ចឹងធ្វើអាកាសធាតុ [...] ត្រជាក់ [...] ប៉ុន្តែមិនត្រជាក់ដូចជានៅក្នុងប្រទេសលោកខាងលិចនោះទេ ដូចជារដូវរងានៅក្នុងប្រទេសលោកខាងលិច គឺត្រជាក់ខ្លាំង តែនៅក្នុងប្រទេសកម្ពុជាវិញ គឺរដូវវស្សា គឺ[ផ្ដោត?]សំខាន់ទៅលើមានភ្លៀងធ្លាក់ច្រើន ហើយអាកាសធាតុគឺត្រជាក់ជាងរដូវក្ដៅតែបន្តិចតែប៉ុណ្ណោះ។ ហើយនៅក្នុងប្រទេសកម្ពុជា គឺអាកាសធាតុ គឺក្ដៅហើយសើម មានន័យថាមិនមែនក្ដៅហើយស្ងួតនោះទេ ក្ដៅតែមានសំណើម ហើយដូចជាធ្វើឲ្យយើងងាយនឹងបែកញើស។ អញ្ចឹងគឺពេលដែលក្ដៅ គឺយើងបែកញើសច្រើន។ អញ្ចឹងអាកាសធាតុក្ដៅហើយសើម ហើយរដូវសំខាន់ក៏មានតែពីរដែរ គឺរដូវប្រាំងនិងរដូវវស្សា។ ហើយរដូវទាំងពីរនេះ គឺ សំខាន់ដូចគ្នា គឺ មានន័យថា រដូវទាំងពីរ សម្រាប់កសិករនៅក្នុងប្រទេសកម្ពុជា គឺរដូវវស្សា គឺសំខាន់ណាស់ ដូចជា [...] គឺការដាំ ធ្វើចំការ ដាំស្រូវ ដូចជាការដាំស្រូវអីហ្នឹងគឺពឹងផ្អែកទៅលើទឹកភ្លៀង។ អញ្ចឹង[…] នៅក្នុងប្រទេសកម្ពុជា ការធ្វើកសិកម្ម ការធ្វើចំការ ដាំដំណាំ អញ្ចឹងគឺកសិករ ពាក្យថាកសិករ គឺអ្នកធ្វើចំការ អ្នកដាំដំណាំផ្សេងៗ […] ប្រកបមុខរបរដែលធ្វើចំការគឺយើងហៅថា កសិករ។ អញ្ចឹងកសិករនៅក្នុងប្រទេសកម្ពុជាគឺ ពឹងផ្អែក ពឹងផ្អែកទៅលើទឹកភ្លៀង ដោយសារយើងអត់មានទឹក ប្រព័ន្ធធារាសាស្ត្រ គ្រប់គ្រាន់នោះទេគឺកសិករពឹងផ្អែកសំខាន់ទៅលើទឹកភ្លៀង។ អញ្ចឹងគឺរដូវវស្សា គឺសំខាន់សម្រាប់កសិករនៅក្នុងប្រទេសកម្ពុជា។ អញ្ចឹងដូចជានៅតាមជនបទគឺ អ្នកស្រែចំការ អ្នកដាំដំណាំ កសិករហ្នឹង គឺគាត់រំពឹងទៅលើទឹកភ្លៀង។ អញ្ចឹងរដូវវស្សា គឺជារដូវមួយដែលកសិករគាត់ ចាប់ផ្ដើមដាំដំណាំ គឺគាត់ចាប់រៀបចំដី រៀបចំចំការរបស់គាត់ ត្រៀមចាំទឹកភ្លៀង។ អញ្ចឹងគឺកសិករនៅក្នុងប្រទេសកម្ពុជា គឺគាត់ដឹងពីពេលវេលា ថាតើនៅខែណា នៅពេលណាដែលនឹងមានភ្លៀងធ្លាក់ ហើយក៏ជាពេលវេលាមួយដែលគាត់នឹងដាំដំណាំដែរ។ អញ្ចឹងគឺរដូវវស្សា គឺជារដូវដែលសំខាន់ណាស់សម្រាប់កសិករនៅក្នុងប្រទេសកម្ពុជា ហើយក៏ជារដូវមួយដែលមានតួនាទីសំខាន់ដែរ គឺផ្ដល់ទឹកភ្លៀង ផ្ដល់ទឹកសម្រាប់កសិករ ដោយសារបើសិនជាគ្មានភ្លៀងទេ គឺកសិករមិនអាចដាំដំណាំបាននោះទេ។ ហើយកសិករគឺពឹងផ្អែកទៅលើទឹកភ្លៀងទាំងស្រុងតែម្ដងក្នុងការដែលធ្វើចំការ ក្នុងការដែលដាំដំណាំ។ ហើយនៅក្នុងរដូវវស្សា បើយើងក្រឡេកមើលទៅ គឺយើងឃើញថាគឺមានរដូវ គឺជារដូវមួយដែលគេមានប្រារព្ធពិធីបុណ្យដែរ ដោយសារនៅក្នុងប្រទេសកម្ពុជាគឺមានប្រារព្ធពិធីបុណ្យជាច្រើន ហើយនៅក្នុងរដូវវស្សា ពិធីបុណ្យដែលសំខាន់នោះគឺ យើងហៅថា ពិធីបុណ្យអុំទូក។ អញ្ចឹងយើងហៅថាពិធីបុណ្យអុំទូក ដែលពិធីបុណ្យអុំទូកគឺធ្វើនៅក្នុងរដូវវស្សា គឺក្នុងរដូវពេលទឹកឡើង ដូចជាទឹកទន្លេ ទឹកទន្លេមេគង្គឡើងខ្លាំង ហើយយើងហៅថាពិធីបុណ្យអុំទូក។ ពិធីបុណ្យអុំទូកគឺជាពិធីបុណ្យមួយដែលប្រារព្ធធ្វើពេលដែលមានការប្រកួតប្រណាំងអុំទូក ដូចជាយើងមានទូកចែវ ឬក៏ទូកអុំហ្នឹង គឺយើងប្រណាំងគ្នា គឺអ្នកដែលមកពីខេត្តផ្សេងៗហ្នឹង គឺទៅប្រកួតប្រណាំងនៅទីក្រុង នៅក្នុងទីក្រុងភ្នំពេញ។ អញ្ចឹងយើងហៅថាពិធីបុណ្យអុំទូក។ ហើយជា[…] ពេលវេលាមួយដែលមានផ្ដល់ឱកាសដល់អ្នកផ្សេងៗ អ្នករស់នៅក្នុងប្រទេសកម្ពុជា[...]ការសម្រាកហើយលំហែ ហើយចូល[...]ពិធីបុណ្យនេះផងដែរ ដូចជាអ្នកនៅតាមទីជនបទ តាមខេត្តគឺគាត់ឡើងមកទីក្រុងដើម្បីមើលពិធីបុណ្យអុំទូកនេះ អញ្ចឹងគឺមានភាពកុះករខ្លាំងណាស់ នៅក្នុងទីក្រុង ពីព្រោះមានមនុស្សម្នាជាច្រើនមកមើលពិធីបុណ្យអុំទូក។ ហើយបន្ទាប់មកទៀតគឺយើងអាចនិយាយអំពីរដូវប្រាំង។ ចំណែករដូវប្រាំងវិញគឺជារដូវមួយដែលមិនមានភ្លៀងធ្លាក់ច្រើនទេគឺ ចាប់ពីខែ ដូចជាខែដប់ពីរ […] ខែធ្នូ រហូតទៅដល់ខែបួនយើងហៅថាខែមេសា អញ្ចឹងចាប់ពីខែធ្នូរហូតដល់ខែមេសា គឺរដូវប្រាំង ហើយរដូវវស្សាគឺចាប់ពីខែ ប្រាំរហូតទៅដល់ខែដប់មួយ។ អញ្ចឹងខែប្រាំ គឺខែ ឧសភា រហូតទៅដល់ខែ ខែដប់មួយអញ្ចឹងគឺ ខែវិច្ឆិកា អញ្ចឹងគឺរដូវវស្សា គឺចាប់ពីខែ មេសា រហូតដល់ខែវិច្ឆិកា ចំណែករដូវប្រាំងវិញគឺចាប់ពីខែ ធ្នូ រហូតទៅដល់ខែមេសា អញ្ចឹងខែដប់ពីរ រហូតដល់ខែបួន។ ហើយនៅក្នុងរដូវប្រាំង គឺបើសិនជាអាកាសធាតុវិញ[?]គឺក្ដៅ ហើយបើសិនជាអ្នកដែលនៅតាមជនបទវិញគឺ ដីហុយខ្លាំងមែនទែន ដោយសារផ្លូវអត់ល្អ។ អញ្ចឹងគឺអ្នកដែលរស់នៅតាមជនបទគឺ តែងតែប៉ះពាល់រហូតដោយសារផ្លូវ និងប្រព័ន្ធគមនាគមន៍ ប្រព័ន្ធធ្វើដំណើរផ្លូវថ្នល់ហ្នឹង គឺអត់ល្អនៅតាមជនបទ រដូវប្រាំងគឺតែងតែដីហុយច្រើន ហើយចំណែករដូវវស្សាវិញ គឺភក់ ពីបង្ការធ្វើដំណើរ ភក់ ហើយរដូវប្រាំងគឺដីហុយ ក៏មិនងាយស្រួលប៉ុន្មានដែរ គ្រាន់តែថាយើងអាចធ្វើដំណើរទៅបាន តែគឺមានដី ដីហុយយ៉ាងច្រើន។ ហើយរដូវប្រាំងគឺជារដូវមួយដែលមានការសម្រាក ដូចជាក៏មិនមាន[ញឹក?]អំពីការប្រមូលផល បន្ទាប់ពីការប្រមូលផលគឺកសិករអាចមានការសម្រាកបាន ហើយ ជាទូទៅគឺ យើងមានតាមទំនៀមទម្លាប់ យើងហៅថាពិធីបុណ្យចូលឆ្នាំខ្មែរ គឺធ្វើនៅខែមេសា អញ្ចឹងគឺជាខែនៅក្នុងរដូវប្រាំងនេះដែរ ហើយមូលហេតុដែលយើងធ្វើពិធីបុណ្យចូលឆ្នាំខ្មែរនៅក្នុងខែមេសា ដោយសារជាខែមួយដែល កសិករបញ្ចប់ការប្រមូលផល អញ្ចឹងគឺប្រមូលផលពីដំណាំ ចំការរួច គឺ គឺគាត់មានការប្រារព្ធពិធី គឺចូលឆ្នាំថ្មី អញ្ចឹងគឺមានការលំហែ ការសម្រាក ការលេងល្បែងប្រជាប្រិយផ្សេងៗ អញ្ចឹងយើងហៅថាពិធីបុណ្យចូលឆ្នាំខ្មែរ ដែលជារៀងរាល់ឆ្នាំគឺប្រារព្ធនៅក្នុងខែមេសា ដែលជាខែមួយដែលកសិករបានប្រមូលផល ហើយមានការសប្បាយរីករាយអបអរសាទរចូលឆ្នាំថ្មី។ អញ្ចឹងនៅក្នុងខែមេសនេះ[…] ពិធីបុណ្យចូលឆ្នាំខ្មែរ។

ហើយសរុបសេចក្ដីមកនៅក្នុងប្រទេសកម្ពុជា គឺមានរដូវពីរ គឺរដូវប្រាំង និងរដូវវស្សា។ ហើយពិធីបុណ្យនៅក្នុងរដូវវស្សា គឺពិធីបុណ្យអុំទូក ដោយសារមានទឹកឡើងខ្លាំង ហើយពិធីបុណ្យនៅក្នុងរដូវប្រាំង គឺពិធីបុណ្យចូលឆ្នាំខ្មែរ បន្ទាប់ពីមានការប្រមូលផលដំណាំ កសិករមានការសប្បាយរីករាយ និងការប្រមូលផល ហើយរីករាយ[ក្នុង?]ការដែលចូលឆ្នាំថ្មី។ អញ្ចឹងពិធីបុណ្យចូលឆ្នាំថ្មីគឺ ធ្វើនៅក្នុងខែមេសា ដែលជារដូវប្រាំង បន្ទាប់ពីការប្រមូលផលដំណាំរួច។ ហើយខ្ញុំក៏សូមបញ្ចប់ការពិពណ៌នាទៅលើរដូវទាំងពីរ ហើយនឹងពិធីបុណ្យនៅក្នុងប្រទេសកម្ពុជានេះដោយប៉ុណ្ណេះដែរ។ សូមអរគុណ។